
Ako sam na putu i zadesi me ***[podne](https://pitajucene.com/search/Podne/questions/ "Pretraži pitanja o Podne namazu")*** ***[namaz](https://pitajucene.com/search/Namaz/questions/ "Pretraži pitanja o namazu")***, da li mi je dozvoljeno spojiti ikindiju sa podne-namazom, iako znam da ću doći kući prije nastupanja ikindijskog vremena?


* 
* 
* 
* 
* 
* 
* 

 
Spajanje namaza na putu pred dolazak kući?

Putniku za vrijeme putovanja je dozvoljeno ***[spajanje](https://pitajucene.com/search/spaja/questions/ "Pretraži pitanja o spajanju")*** podne-namaza sa ikindijom ili akšama sa jacijom u prvom ili drugom namaskom vremenu, shodno njegovoj potrebi. Ako se ***[putnik](https://pitajucene.com/search/putnik/questions/ "Pretraži pitanja o putniku")*** približio svom odredištu bolje je da klanja ***[namaz](https://pitajucene.com/search/Namaz/questions/ "Pretraži pitanja o namazu")*** koji je nastupio u svom vremenu, a sljedeći namaz klanja kada stigne upotpunjujući broj rekata. Ipak, u spomenutom slučaju, dozvoljeno je i spojiti namaze, jer propisi putnika važe tokom cijelog putovanja. (Pogledati: Zbirka fetava Stalne komisije za fetve, 6/425)


Praksa Poslanika, sallallahu alejhi ve selem, je bila da kada bi odmarao za vrijeme putovanja, a zatim kretao prije nastupanja namaskog vremena, odgodio bi prvi namaz te bi ga klanjao u vremenu drugog namaza zajedno s njim, a ako bi kretao, a nastupilo je namasko vrijeme, klanjao bi oba namaza zajedno u vremenu prvog namaza. (Pogledati: Musned imama Ahmeda, br. 22147, Sunenu Ebu Davud, br. 1220 i Džamiut-Tirmizi, br. 553. ***[Hadis](https://pitajucene.com/search/Hadis/questions/ "Pretraži pitanja o hadisima")*** je vjerodostojan, pogledati: Sahih Ebu Davud, br. 1106, Nasiruddin Albani). Uzvišeni Allah najbolje zna.


Odgovorio: Mr. ***[Hakija Kanurić](https://pitajucene.com/search/Hakija+Kanuri%C4%87/answers/ "Pretraži odgovore od dr. Hakija Kanurić")***


